**INDOKOLÁS**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

1. **§**

A nem önkormányzati lakásban lakók bérleti díj támogatása jogosultsági körének és feltételrendszerének módosítása óta eltelt egy évben megfigyelhető, hogy a magántulajdonban lévő lakóingatlanok bérbeadása során a lakás nagyságára kivetített bérleti díj havi összege jelentősen megemelkedett, a kisebb alapterületű ingatlanok esetében az emelkedés nagyobb mértékű volt, mint a nagyobb lakások vonatkozásában.

A támogatásra való jogosultság egy főre jutó jövedelemhatára, figyelemmel a minimálbér 2025. évi nettó összegére megemelésre került.

1. **§**

A jövedelemhatár többszöri módosítása, megemelése miatt a korábbi rendelet mellékletében szereplő táblázat már nem volt bővíthető, indokolttá vált a támogatási összegek meghatározásának átgondolása. Az öregségi nyugellátásban részesülő, egyedül élő idős személyek számára, a lakhatási költségeik csökkentése és a megélhetésük könnyítése céljából a bérleti díj támogatás havi összege 60.000,- Ft-ra emelkedik.

1. **§**

A hatályon kívül helyezett rendelkezést tartalmazza.

1. **§**

A módosító rendelet hatálybalépését tartalmazza.

1. **§**

A bérleti díj támogatás módosított feltételrendszerét a folyamatban lévő ügyekben is alkalmazni kell. A rendelet hatályba lépése előtt megállapított bérleti díj támogatás havi összegének felülvizsgálatára vonatkozó eljárást tartalmazza.